Karl-Petter Thorwaldsson

Karl-Petter «Kålle» Thorwaldsson (oppført som Torvaldsson i det svenske folkeregisteret) (født 26. desember 1964 i Kosta i Kronobergs län) er en svensk fagforeningsleder. Han var leder for det svenske LO fra 2012 til 2020.

Thorwaldsson er sønn til en glassblåser og vokste opp i industrisamfunnet Kosta, i en del av Småland hvor det finnes mange glassverk. Han  ble medlem av SSU, den sosialdemokratiske ungdomsorganisasjonen og ble valgt til leder, en posisjon han hadde 1990-1995.  Wallin, Gunhild (05. november 2012): «Karl-Petter Thorwaldsson: Jag tror framtiden är nordisk», Arbeidsliv i Norden

Thorwaldsson ble senere en politisk rådgiver ved Statsministerens kontor og informasjonssjef for det sosialdemokratiske partiet, før han ble ombudsman i fagforbundet Metall. År 2000-2012 kombinerte han lederskapet i Metall med å være styreformann i  Arbetarnas bildningsförbund, ABF.
Metall foreslo ham som lederkandidat for LO 2011 og han ble valgt den 26. mai 2012.«Karl-Petter Thorwaldsson ny LO-ordförande», Sveriges Radio 26. mai 2012 I 2020 ble han etterfulgt som LO-leder av Susanna Gideonsson.

 Referanser 

 Eksterne lenker 

  Landsorganisationen i Sverige

Kategori:Svenske fagforeningspersoner
Kategori:Personer i arbeiderbevegelsen
Kategori:personer fra Lessebo kommun